अगर आप एशियाटिक लायंस के जंगल ‘गिर’ की सफारी पर आए हैं तो अमरेली जिले के तुलसीश्याम जरूर जाएँ। तुलसीश्याम से मात्र 3 किमी. दूर एक ढलवाँ सड़क है। इसकी खासियत यह है कि अगर ढाल पर आप अपनी गाड़ी बंद कर लुढ़काना शुरू कर दें तो वह नीचे आने की बजाय ऊपर की ओर आने लगेगी। इतना ही नहीं, अगर इस ढाल पर आप पानी गिरा दें तो वह भी नीचे आने की बजाय ऊपर की ओर चढ़ने लगता है। अब यह सड़क इतनी प्रसिद्ध हो चुकी है कि यहाँ सैलानियों का हर समय तांता लगा रहता है।